Mandag aften stod det klart, at lægerne ikke kunne redde en 10 måneder gammel pige, der blev kvæstet i ulykken søndag nat i Thisted. Moren er stadig i livsfare.

Trafikulykken på Hanstholmvej ved Thisted søndag aften har nu krævet to dødsofre. I ulykken døde en polsk mand. Og mandag aften døde den kun ti måneder gammel pige, der også var involveret, af sine kvæstelser på Aalborg Sygehus. Det bekræfter vagtchefen for Midt- og Vestjyllands Politi til TV2/Nord mandag aften. Den 22-årige mor til pigen er alvorlig kvæstet. Og også den døde polaks medpassagerer er kommet slemt til skade. Ulykken skete, da to polske mænd ikke nåede at få afsluttet deres overhaling og bragede frontalt sammen med en bil med en dansk mor og hendes spædbarn i.